**Арцём Чалядзінскі** (нар. 29 снежня 1977, Мінск) — беларускі футбаліст (абаронца) і трэнер. Выступаў за нацыянальную зборную Беларусі (2002—2007).

Клубная кар’ера
---------------

Пачаў кар’еру ў міні-футболе, а з 1999 года гуляў ужо за мінскае «Дынама». Потым гуляў у Расіі, пяць гадоў правёў ва Украіне ў запарожскім «Металургу», дзе некаторы час быў капітанам. У 2009 годзе гуляў у Казахстане, а на наступны год вярнуўся ў Беларусь, гуляў за «Нафтан» і «Шахцёр».

У студзені 2012 года падпісаў кантракт з «Тарпеда-БелАЗ», дзе стаў асноўным цэнтральным абаронцам і адным з лідараў аўтазаводцаў. У сезоне 2012 быў капітанам каманды, але на наступны сезон саступіў капітанства Дзмітрыю Шчагрыковічу. У чэрвені 2014 года атрымаў траўму, з-за якой выбыў да канца сезона 2014. 

У студзені 2015 года падоўжыў кантракт з жодзінцамі. Сезон 2015 распачаў на лаўцы запасных, а са жніўня вярнуў месца ў аснове. У лютым 2016 года чарговы раз падоўжыў пагадненне з аўтазаводцамі.

У жніўні 2016 года перайшоў у мінскае «Дынама». У складзе «Дынама» стаў асноўным цэнтральным абаронцам, у шэрагу матчаў быў капітанам каманды. У снежні 2016 года па заканчэнні кантракта пакінуў сталічны клуб.

31 студзеня 2017 года падпісаў кантракт з «Крумкачамі». У складзе «Крумкачоў» адразу стаў капітанам. Прапусціўшы пачатак сезона, пазней замацаваўся ў стартавым складзе каманды. Па заканчэнні сезона ў лістападзе 2017 года абвясціў аб завяршэнні кар’еры.

У маі 2021 года ў якасці аматара згуляў за другалігавую «Узду» ў адным матчы Кубка Беларусі.

Міжнародная кар’ера
-------------------

Гуляў за нацыянальную зборную Беларусі на працягу 2002—2007 гадоў.

Трэнерская кар’ера
------------------

У студзені 2018 года ўвайшоў у трэнерскі штаб дубля мінскага «Дынама», а ў ліпені таго ж года ўзначаліў дубль. Прывёў дынамаўцаў да перамогі ў чэмпіянаце дублёраў 2018 з рэкорднай колькасцю ачкоў, у 2020 годзе зноў перамог у чэмпіянаце дублёраў.

У чэрвені 2021 года, пасля адстаўкі Леаніда Кучука, быў прызначаны выканаўцам абавязкаў галоўнага трэнера асноўнага складу мінскага «Дынама». Прывёў каманду да бронзавых медалёў чэмпіянату Беларусі. У снежні 2021 года быў зацверджаны на пасадзе галоўнага трэнера дынамаўцаў. У сезоне 2022 каманда доўгі час змагалася за чэмпіёнства, аднак няўдалы фініш адкінуў яе на чацвёртае месца. У лістападзе 2022 года пакінуў месца галоўнага трэнера, але застаўся на працы ў клубе.

У жніўні 2023 года атрымаў трэнерскую ліцэнзію катэгорыі PRO.

Дасягненні
----------

* Беларусь 02Сярэбраны прызёр Срэбраны прызёр чэмпіянату Беларусі (2): 2001, 2011
* Беларусь 03Бронзавы прызёр Бронзавы прызёр чэмпіянату Беларусі (2): 2000, 2016
* Беларусь Уладальнік Кубка Беларусі: 2016

Зноскі
------

1. ↑  Artem Chelyadinski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Arcëm Čėljadzinski // FBref.com<a href='https://wikidata.org/wiki/Track:Q56239490'></a>
3. ↑  Бурко, Щегрикович, Панковец и Челядинский продлили контракты с "Торпедо-БелАЗ"
4. ↑  Артем Челядинский продлил контракт с "Торпедо-БелАЗ"
5. ↑  Артем Челядинский подписал контракт с минским "Динамо"
6. ↑  Концевой, Челядинский и Габовда покидают минское "Динамо"
7. ↑  "Крумкачы" объявили о подписании контракта с Артемом Челядинским
8. ↑  Спасибо, Легенда! Челядинский завершил карьеру
9. ↑  Челядинский трудоустроился в минском "Динамо"
10. ↑  Челядинский возглавит дубль минского «Динамо»
11. ↑  Артем Челядинский назначен исполняющим обязанности главного тренера минского "Динамо"
12. ↑  Артем Челядинский - главный тренер минского "Динамо". Уже без статуса и.о
13. ↑  Минское "Динамо" объявило об уходе Челядинского с поста главного тренера
14. ↑  Радьков, Челядинский, Горовцов и еще 16 тренеров стали обладателями лицензий PRO (руск.). *football.by* (14 жніўня 2023). Праверана 11 верасня 2023.

|  |  |
| --- | --- |
| ⚙️   Тэматычныя сайты | BDFA · by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Transfermarkt (трэнер) · Прэсбол · УАФ |